En þegar ég eignaðist mitt fyrsta barnabarn Hugrúnu Þórbergsdóttur og hún komin á fjórða ár , fór ég að lesa fyrir hana kafla úr bókinni . Og það var sem blásið væri í glæður gamalla minninga og upp fóru að rifjast gleymdir góðir dagar . Svo gerði hann sig alvarlegan í framan og afar skuggalegan og gekk aftur á bak kringum stólinn og dró hendurnar á víxl að sér og frá sér og þuldi hægt með sterkri og djúpri og dimmri röddu : „ Sykur minn góði hjá Silla og Valda , svífðu nú hingað innog niður í maga minn ! En gardameistarinn var ekki alveg sannfærður um , hvort hún tryði nógu mikið á gardurinn hans . Nú fór litla manneskjan að ganga aftur á bak í kringum stólinn og draga hendurnar á víxl að sér og frá , en gardameistarinn hafði upp fyrir henni vísuna og hún sagði hana eftir honum , því að hún var ekki ennþá búin að læra hana . „ Þegar maður gardar , verður maður að gera allt rétt . “ Og lilla Hegga rekur ofan í sig hægri sleikjufingurinn . „ Litla manneskjan var farin að liðkast í gardinum . „ Nú gördum við ekki meira í dag , “ segir gardameistarinn . „ Þú verður sniðug gardakerling , þegar þú ert búin að læra vel að garda . “ Gegnumsýrður af heilögum innblæstri sem blóðmörskeppur í blásteinslegi , titrandi af hamstola lyftingu , vaggandi af ómþýðum englaröddum , er til mín hljóma gegnum gengishrun og öreigahróp vorrar vesölu jarðar , tvíhendi ég pennastöngina þér til dýrðar , þér til eilífrar dýrðar og vegsömunar , sáluhjálpar og syndakvittunar , hvar af þú ljómar og forklárast eins og sólbakaður saltfiskur frammi fyrir lambsins stól . Þegar fyrsta svell lagði á polla á haustin , þá fannst manni vera búið að skapa nýjan heim , þegar maður kom út fyrsta frostmorguninn . Á pappírinn set ég svona 10% af því , sem mér dettur í hug , er ég skrifa . Dögg jarðarinnar , þytur vindanna , geislar hnígandi kvöldsólar , stjörnubjartur næturhiminn , mánansmilda bros , lygn vötn , fornar húsatættur , gamlir sorphaugar , blámi fjarlægra fjalla , skuggar dimmra dala , ljósbrot í strendu gleri , þögn hjarta míns - í þessu finn ég lyfting hins eilífa lífs . Andlegi dauðinn hefst með værð , sívaxandi stemningasljóleik , hugsjónahruni og ást á sveitalífi . Það sagði stundum á morgnana : ,, Nú er blessuð sólin komin upp . " Og ég held það hafi líka verið svolítill ásetningur í því um Guði þóknanlega breytni þann daginn . Ef djöfullinn væri ekki til , hefðu menn engar siðferðiskenningar til að fara eftir . Erlendir ferðamenn sem dvelja á Hala spyrja oft um undarlegan nið sem berst til eyrna úr suðrinu , en stundum er þó eins og raddir taki undir allt um kring . Margbreytni þess virtist ekki eiga sér nein takmörk . Það stríddi á mig að fá að vita réttar áttir . Þá var gaman að líta út í baðstofugluggann eða standa hjá einhverjum úti á stéttinni og horfa á þetta fallega skáldverk , sem alltaf skín fyrir innri augum mínum , þegar ég heyri nefnda Tunglskinssónötu eftir Beethoven . Ég hefi orðið að gera mér að góðu að vera bara vesæll fræðimaður . Hefur nokkurn tíma verið uppi Íslendingur sem er eins eðlilegur í sér og ég Það var svo leikandi einfalt á þessum tímum að skilja út í ystu æsar leyndardóma alheimsins , meðan hugsunin var óflekkuð af saurgun þekkingarinnar . Íslenskur aðall Líkami minn er undurfínt hljóðfæri sem englar himinsins og djöflar undirheimsins leika á til skiptis . Það kalla ég siðmenningu hjartans . Upplýsingar Í anddyri Þórbergsseturs er upplýsingamiðstöð þar sem starfsmenn Þórbergsseturs fræða gesti um starfsemi setursins , Þórberg Þórðarson og sögu Suðursveitar . Gestir í dag : ... 149 Gestir þennan mánuð : ... 1239 Gestir á þessu ári : ... 129143